ཞུ་ནས། འདྲེས་པས་ཁ་དོག་དང༌། དྲི་དང༌། རོ་དང་། བཅུད་ཕུན་སུམ་ཚོགས་པ་ཡེ་ཤེས་ཀྱི་བདུད་རྩིའི་
རྒྱ་མཚོ་ཆེན་པོར་གྱུར། ཨོཾ་ཨཱཿཧཱུྃ་ཧ་ཧོ་ཧྲཱིཿཞེས་ཡང་ཡང་བརྗོད་པས་བྱིན་གྱིས་བརླབས་ཏེ་མྱངས་པས་ལུས་ཐམས་ཅད་བདེ་བས་ཁྱབ་པར་བསམས་ལ། ཨོཾ་སརྦ་ཏ་ཐཱ་ག་ཏ་ཨ་མྲྀ་ཏ་བཛྲ་སྭ་བྷཱ་ཝ་ཨཱཏྨ་ཀོ྅ཧཾ། ཞེས་
བརྗོད། ཐུགས་ཀ་ནས་སྤྲུལ་པའི་ལྷ་མོ་རྣམས་ཀྱིས་བདག་ལ་མཆོད་པར་བསམ་ཞིང༌། གཟུགས་སྒྲ་ལ་སོགས་དྲུག་པོ་འདི། །དངོས་མེད་ནམ་མཁའ་ལྟ་བུ་ལ། །ལོངས་སྤྱོད་ཡུལ་དུ་དུ་མར་སྣང༌།ྋ།ཤེལ་ལ་ཚོན་ནི་ཇི་བཞིན་
ནོ། །འདོད་པ་ལྔ་དང་ཆོས་རྣམས་ལ། །རྣལ་འབྱོར་རྟག་ཏུ་སྤྱོད་པར་ཤོག །ཨ་ལ་ལ་ཧོ་རོལ་དུ་གསོལ། །གནས་པར་མཛོད། མི་འཛིན་སྒྱུ་མ་ལྟ་བུ་ལ། །དགེས་པའི་གར་གྱི་རོལ་པར་མཛོད། །རེག་བྱ་འགག་པ་མེད་པ་
ལ། །མི་གཡོ་བཞིན་དུ་རོལ་པར་མཛོད། །ཧོ་ཆགས་པ་མེད་བཞིན་ཆགས་པར་མཛོད། །ཨོཾ་སརྦ་ཏ་ཐཱ་ག་ཏ་པཱུ་ཛ་བཛྲ་སྭ་བྷཱ་ཝ་ཨཱཏྨ་ཀོ྅ཧཾ། ཞེས་བརྗོད། ལྷ་མོ་དེ་རྣམས་ཀྱིས་བསྟོད་པར་བསམ་ཞིང༌། དུར་ཁྲོད་རྒྱན་གྱིས་
ལེགས་བརྒྱན་པའི། །ཞེ་སྡང་གཤིན་རྗེའི་གཤེད་པོ་ནི། །དངོས་མེད་ནམ་མཁའ་ལྟ་བུ་ལ། །ཐུགས་རྗེ་སྤྲུལ་པའྀ་སྐུར་བསྟན་པའི། །ཡེ་ཤེས་ཁྲོ་རྒྱལ་རབ་འཇིགས་པ། །དུད་ཀ་མུན་ཆེན་ཁྱོད་ལ་བསྟོད། །ཨོཾ་སརྦ་ཏ་ཐཱ་ག་ཏ་སྟུ་

འཇིགས་བྱེད་ཆོས་སྐོར་
ཏི་བཛྲ་སྭ་བྷཱ་ཝ་ཨཱཏྨ་ཀོ྅ཧཾ། ཞེས་བརྗོད། མཆོད་པའི་ལྷ་མོ་རྣམས་རང་གི་ཐུགས་ཀར་ཐིམ་པར་བསམས་ལ་དཀྱིལ་འཁོར་གྱི་འཁོར་ལོ་སྣང་ལ་རང་བཞིན་མེད་པ་ལ་ཡིད་རྩེ་གཅིག་ཏུ་མཉམ་པར་གཞག་གོ །དེ་ནས་ཐུགས་ཀའི་
འཁོར་ལོ་མིིན་ངག་བཞིན་གསལ་བཏབ་སྟེ། སྔགས་ལས་འོད་ཟེར་འཕྲོས་པས་ཕྲིན་ལས་བཞི་འགྲུབ་ཅིང་སངས་རྒྱས་བྱང་སེམས་རྣམས་ཀྱི་བྱིན་རླབས་རྒྱུད་ལ་ཞུགས་པར་བསམས་ལ་བྱིན་གྱིས་བརླབས་པའི་ཕྲེང་བ་བཟུང༵་
སྟེ། ཨོྃ་ཡ་མ་རཱ་ཛ། ས་དོ་མེ་ཡ། ཡ་མེ་དོ་རུ། ཎ་ཡོ་ད་ཡ། ཡ་དཱ་ཡོ་ནི། ར་ཡ་ཀྵེ་ཡ། ཡ་ཀྵེ་ཡཙྪ། ནི་རཱ་མ་ཡ་ཧཱུྃ་ཕཊ། ཅེས་རྩ་སྔགས་དང༌། ཨོཾ་ཧྲཱིཿཥྚིཿཝི་ཀྲྀ་ཏཱ་ན་ན་ཧཱུྃ་ཕཊ། ཅེས་སྙིང་པོ་དང༌། ཨོཾ་ཡ་མཱནྟ་ཀ་ཧཱུྃ་
ཕཊ། ཅེས་ཉེ་སྙིང་རྣམས་ཅི་ནུས་བཟླ། བསྙེན་པའི་ཚད་ནི་རྩ་སྔགས་འབུམ་ཕྲག་བཞི། སྙིང་པོ་འབུམ་ཕྲག་བཅུ། ཉེ་སྙིང་འབུམ་ཕྲག་བདུན་བཟླའོ། །བཟླས་པའི་རྗེས་སུ། བདེ་བར་གཤེགས་པ་ཐམས་ཅད་ཀྱི་སྐུ་གསུང་
ཐུགས་ཡོན་ཏན་ཕྲིན་ལས་ཐམས་ཅད་ཀྱིས་བྱིན་གྱིས་བརླབ་ཏུ་གསོལ། མྱུར་དུ་ཕྱག་རྒྱ་ཆེན་པོ་མཆོག་གི་དངོས་གྲུབ་རྡོ་རྗེ་འཇིགས་བྱེད་ཀྱི་གོ་འཕང་ཐོབ་པར་བྱིན་གྱིས་བརླབ་ཏུ་གསོལ། ཞེས་བརྗོད། རང་གི་སྙིང་གའི་ས་བོན་
ལས་འོད་ཟེར་འཕྲོས་པས་ཁམས་གསུམ་སྣོང་བཅུད་ཐམས་ཅད་འོད་ཀྱི་རྣམ་པར་གྱུར་ནས་སྲུང་བའི་འཁོར་ལོ་ལ་ཐིམ། སྲུང་བའི་འཁོར་ལོ་དུར་ཁྲོད་བརྒྱད་ལ་ཐིམ། དུར་ཁྲོད་བརྒྱད་གཞལ་ལས་ཁང་ལ་ཐིམ། གཞལ་ཡས་ཁང་
86

আ །གདན་དང་བཅས་པ་རང་ལ་ཐིམ་པར་བསམས་ལ་དགེ་བ་བསྔོའོ། །སྤྱོད་ལམ་ལ་འཇུག་པའི་ཚེ། ཨོཾ་ཞེས་པས་སྣང་བ་ཐམས་ཅད་ལྷ། ཨཱཿཞེས་པས་གྲག་པ་ཐམས་ཅད་སྔགས། ཧཱུྃ་ཞེས་པས་སེམས་
ཀྱི་འདུ་འཕྲོ་ཐམས་ཅད་ཡེ་ཤེས་སུ་ཤེས་པར་བྱས་ལ་ལྷས་མཆོད་པ། སྒྱུ་མ་ལྟ་བུར་བློས་ཟིན་པར་བྱའོ། །ཁ་ཟས་ཟ་བའི་ཚེ་བཟའ་བཏུང་ཨོཾ་ཨཱཿཧཱུྃ་གིས་བདུད་རྩིར་བྱིན་གྱིས་བརླབས་ནས་རང་ཉིད་རྡོ་རྗེ་འཇིགས་བྱེེད་དུ་གསལ་བའི་
ལྟེ་བ་ནས་གཏུམ་མོའི་མེ་སྦར་བའི་མེ་ལྕེ་སྙིང་གར་སླེབས་པའི་ཁྲོད་ན་བླླ་མ་དང་བཅོམ་ལྡན་འདས་ལ་སངས་རྒྱས་བྱང་སེམས་ཐམས་ཅད་ཀྱིས་བསྐོར་བ་དང༌། ལྟོ་བར་ཕྱོགས་སྐྱོང་རྣམས་བཞུགས་པར་དམིགས་ཏེ། ཨོཾ་ཨཱཿཧཱུྃ་
ཤྲྰིཞེས་དང༌། ལག་པ་གཉིས་དགང་བླུགས་ཀྱི་སྦྱོར་བས་ལྷ་མཆོད་པའི་བསམ་པས་བཟའོ། །ཉལ་བའི་ཚེ་ཕྱིའི་དངོས་པོ་ཐམས་ཅད་ལུས་ལ་ཐིམ། ལུས་ཀྱང་སྙིང་གའི་ཧཱུྃ་ལ། ཧཱུྃ་ཡང་མི་དམིགས་ཏེ་སྟོང་པ་ཉིད་དུ་གྱུར་པར་
བསམས་ལ་ཉལ་ལོ། །ལྡང་བའི་ཚེ་སྐད་ཅིག་གིས་རང་དང་སྣང་བ་ཐམས་ཅད་རྟེན་དང་བརྟེན་པའི་དཀྱིལ་འཁོར་དུ་ཤེས་པའི་སྒོ་ནས་རྣལ་འབྱོར་གཞན་ལ་འཇུག་པར་བྱའོ། །གཏོར་མའི་རྣལ་འབྱོར་ནི། གཏོར་མ་ཅི་འབྱོར་པ་
བཤམས་ལ། ནང་མཆོད་ཆུ་ཆང་གིས་སྦྱངས་ཏེ་ནང་མཆོད་ལྟར་བྱིན་གྱིས་བརླབ། མདུན་གྱི་ནམ་མཁར་པཾ་ལས་པདྨ་འདབ་མ་སྟོང་དང་ལྡན་པའི་ལྟེ་བར་ཨ་ལས་ཟླ་བའི་དཀྱིལ་འཁོར་གྱི་སྟེང་དུ་དྷཱིཿཡིག་ཉི་མའི་མདོག་
87

ཅན། ཞེས་སོགས་ཀྱིས་རྒྱུ་འབྲས་ལྷ་བསྐྱེད་པ་ནས། དམ་ཚིག་གི་ཕྱག་རྒྱས་བྱིན་གྱིས་བརླབ་པའི་བར་མདུན་བསྐྱེད་ཀྱི་ཚུལ་དུ་བསྐྱེད་ལ། འཁོར་དང་བཅས་པས་གཏོར་མ་གསོལ་བར་བསམ༵་ཞིང་རྡོ་རྗེ་ཐལ་མོ་ཁ་གྱེན་དུ་ཕྱེ་བའི་
ཕྱག་རྒྱ་དང་བཅས་ཏེ། སྔགས་གསུམ་གྱི་མཐར། སརྦ་བིཥྚཱན་ཤ་ཧཱུཾ་མཱ་ར་ཡ་ཨི་དཾ་བ་ལིཾ་ཁ་ཁ་ཁཱ་ཧི་ཁཱ་ཧི་ཧཱུྃ་ཕཊ། ཅེས་གསུམ་མམ་བདུན་གྱིས་ཕུལ།_མཆོད་པ་རྣམས་ཀྱིས་མཆོད་ལ། ཨོྃ་བཛྲ་བྷཻ་ར་ཝ྄་ས་པ་རི་ཝཱ་ར་ཨོཾ་ཨཱཿ
ཧཱུྃ་ཞེས་པས་ནང་མཆོད་ཕུལ། གཟུགས་སྒྲ་ལ་སོགས་དྲུག་པོ་འདི། །ཞེས་སོགས་ཀྱིས་མཆོད། དུར་ཁྲོད་རྒྱན་གྱིས་ཞེས་སོགས་ཀྱིས་བསྟོད། གཤིན་རྗེའི་གཤེད་པོ་འཁོར་བཅས་རྣམས། །ཞེས་སོགས་ཀྱི་མཐར། བཅོམ་ལྡན་
འདས་བདག་དང་སེམས་ཅན་ཐམས་ཅད་ལ་མཆོག་དང་ཐུན་མོང་གི་དངོས་གྲུབ་ཐམས་ཅད་སྩལ་དུ་གསོལ། ཞེས་བརྗོད། ནག་པོ་ཆེན་པོ་སོགས་ལ་འབུལ་ན་སྐབས་འདིར་ཕུལ། ཕྱོགས་སྐྱོང་གི་གཏོར་མ་ལ་ལག་པ་གཡོན་༧
གཡས་གཉིས་བྱ་ཁྱུང་གི་ཕྱག་རྒྱ་རྣམས་རིམ་པས་བསྟན་ཏེ། ཨོཾ་ཨཱཿཧཱུྃ་ཧོཿ ཞེས་དང་ཨོཾ་ཨཱཿཧཱུྃ་ཡང་ཡང་བརྗོད་པས་བྱིན་གྱིས་བརླབ། རང་གི་སྙིང་ག་ནས་ཁྲོ་བོ་ལྕགས་ཀྱུ་དང་ཞགས་པ་ཐོགས་པ་དུ་མ་སྤྲོས་པས་ཕྱོགས་སྐྱོང་
བ་རྣམས་བཀུག་པར་བསམས་ལ་ལག་པ་གཡས་པའི་མཛུབ་མོ་ཕྱོགས་བཅུར་བསྐོར་བ་ལྕགས་ཀྱུ་ལྟར་བཀུག་ལ། ཧྲཱིཿཥྚིཿདང༌། ཨིནྡྲ་དུཥྚཱཾ་ས་པ་རི་ཝཱ་ར་ཨཱ་ཀཪྵ་ཡ་ཛཿ ཞེས་པས་སྤྱན་དྲངས། ཕྱོགས་སྐྱོང་རྣམས་མདུན་དུ་
འཇིགས་བྱེད་ཆོས་སྐོར་

2
།འཁོད་པ་ལ་སྤྱི་བོ་ནས་ཕུར་བུས་བཏབ་པས་སྐད་ཅིག་གིས་རྡོ་རྗེ་འཇིགས་བྱེད་ཕྱག་གཉིས་པར་གྱུར་པར་བསམ། དེ་ལ་ཕྱག་རྒྱུ་དང་བཅས་པས། ཨོཾ་ཨིནྡྲ་ཡ་ཧྲཱིཿ ཡ་མཱ་ཡཥྚིཿ ཝ་རཱ་ཎཱ་ཡ་ཝི། ཀཱུ་
ཝེ་རཱ་ཡ་ཀྲྀ། ཨཱི་ཤྭ་རཱ་ཡ་ཏ། ཨགྣ་ཡེ་ཨཱ། ནཻར་རྀ་ཏ་ཡེན། ཝཱ་ཡ་ཝེན། བྲཧྨ་ཎཱ་ཡ་ཧཱུྃ། པྲྀ་ཐི་ཝི་བྷྱཿཕཊ། ཧ་ཧ་ཧ། ཧི་ཧི་ཧི། ཧཱུྃ་ཧཱུྃ་ཧཱུྃ། པཽ་པཽ་ཧཱུྃ། ཕཊ་ཕཊ་ཕཊ། ཅེས་པ་ལྔའམ་བདུན་ལ་སོགས་པས་ཕུལ། ཨོཾ་
ཨཉྙཾ་སོགས་ཀྱིས་མཆོད། ཕྱོགས་སྐྱོང་འཁོར་དང་བཅས་པའི་ཞལ་དུ་ཨོཾ་ཨཱཿཧཱུྃ། ཞེས་པས་ནང་མཆོད་ཕུལ། བདུད་བཞི་པོ་ནི་རྣམ་པར་འཇོམས། །དཔའ་བོ་གདུག་པ་འདུལ་མཛད་པ། །གཤིན་རྗེ་མཐར་བྱེད་ཕྱག་འཚལ་
༈ ཞིང༌། །ཕྱོགས་སྐྱོང་བཅུ་ཡི་ཚོགས་ལ་འདུད། །ཅེས་པའི་མཐར། མཆོད་སྦྱིན་གཏོང་མ་འདི་བཞེས་ལ། །ཞེས་སོགས་ཀྱི་ཕྲིན་ལས་བཅོལ། ལས་གཤིན་གྱི་གཏོར་མ་གོང་ལྟར་བྱིན་གྱིས་བརླབས་ལ། བཅོམ་ལྡན་འདས་ཀྱི་
མདུན་དུ་པདྨ་དང་ཉི་མ་དང་མ་ཧེའི་སྟེང་དུ་ཡ་ལས་ཐོད་དབྱུག་ཡས་མཚན་པ་ལས་ལས་ཀྱི་གཤིན་རྗེ་མདོག་ནག་པོ་མ་ཧེའི་གདོང་པ་ཅན། ཕྱག་གཡས་པས་ཐོད་དབྱུག གཡོན་པས་ཞགས་པ་འཛིན་པ། དུར་ཁྲོད་ཀྱི་རྒྱན་ཐམས་
ཅད་ཀྱིས་བརྒྱན་པ། ལིངྒ་དམར་པོ་གྱེན་དུ་ལངས་ཤིང། གཤིན་རྗེའི་ཚོགས་ཐམས་ཅད་ཀྱིས་བསྐོར་བའི་དཔྲལ་བར་ༀ། མགྲིན་པར་ཨཱཿ ཐུགས་ཀར་ཧཱུྃ། རང་གི་སྙིང་ག་ནས་འོད་ཟེར་འཕྲོས་པས། ལྷོ་ཕྱོགས་རིམ་པ་

བདུན་གྱི་ས་འོག་ནས་ལས་ཀྱི་གཤིན་རྗེ་འཁོར་དང་བཅས་པ་ཨོཾ་བཛྲ་ས་མཱ་ཛཿ ཞེས་པས་སྤྱན་དྲངས། ཛཿཧཱུྃ་བཾ་ཧོཿ ཞེས་པས་བསྟིམ། སླར་ཡང་རང་གི་སྙིང་ག་ནས་འོད་ཟེར་འཕྲོས་པས་གཤིན་རྗེའི་གཤེད་རིགས་ལྔ་འཁོར་
བཅས་ཨོཾ་བཛྲ་ས་མཱ་ཛཿ ཞེས་པས་སྤྱན་དྲངས། ཨོཾ་བཛྲ་པུཥྤ་ཨཱཿཧཱུྃ། ཞེས་སོགས་ལྔས་མཆོད། དེ་བཞིན་གཤེགས་པ་ཐམས་ཅད་ཀྱིས་འདི་ལ་མངོན་པར་དབང་བསྐུར་བ་སྩལ་དུ་གསོལ། ཞེས་གསོལ་བ་བཏབ་པས། ཨྃ་
བཛྲ་ཨུ་ད་ཀ་ཨ་བྷི་ཥིཉྩ་ཧཱུྃ། ཞེས་གསུང་ཞིང་བུམ་པའི་ཆུས་སྤྱི་བོ་ནས་དབང་བསྐུར། སྐུ་གང་དྲི་མ་དག་ཆུའི་ལྷག་མ་ཡར་ལུད་པ་ལས་རྡོ་རྗེ་ནག་པོ་རྩེ་ལྔ་པས་དབུར་བརྒྱན་པར་བསམ། གཡས་པའི་སྡིགས་མཛུབ་བསྒྲེང་བ་
དབྱུག་པའི་ཕྱག་རྒྱ་བསྟན་ཏེ། ཨོཾ་ཀཱ་ལ་རཱུ་པ་ས་མ་ཡ་སྟཱཾ་གྱིས་དམ་ལ་གཞག ཨྃ་ཀཱ་ལ་རཱུ་པ་གྲྀནྣེ་དཾ། ཞེས་ཀུན་ལ་སྦྱར་བའི། ཨོཾ་ཨརྦྷ་སྭཱ་ཧཱ། དེ་བཞིན་དུ། པུཥྤ། དྷཱུ་པེ། དཱི་པཾ། གནྡྷ། ནཻ་ཝི་ཏྱཾ་སྭཱ་ཧཱས་
མཆོད། གཏོར་མ་གསོལ་བར་བསམ་ཞིང་ཕྱག་རྒྱ་དང་བཅས་ཏེ། ཨོཾ་ཀཱ་ལ་རཱུ་པ་སརྦ་བི་ན་ཤཾ་ཏཱཾ་མཱ་ར་ཡ་ཨི་དཾ་བ་ལྀ་ཁ་ཁ་ཁཱ་ཧི་ཁཱ་ཧི་ཧཱུྃ་ཕཊ། ཅེས་ལྔ་ལ་སོགས་པས་ཕུལ། ཧཱུྃ་འཆི་བདག་ནག་པོ་ལྷོ་ཕྱོགས་ཀྱི། །རིམ་པ་
བདུན་གྱི་ས་འོག་ནས། །སྲོག་ལ་རྔམ་པའི་གཤིན་རྗེ་ནི། །ནག་པོ་མ་ཧེའི་གདན་སྟེངས་སུ། །ཡྀ་ལས་བྱུང་བའི་དབྱུག་པ་ནི། །ཐོང་པས་མཚན་པ་ལས་བྱུང་བའི། །གཏིང་ནས་ཁྲོས་པ་མ་ཧེའི་གདོང༌། །ཟ་བྱེད་ཞལ་གངངས་
80
ནི
འཇིགས་བྱེད་ཆོས་སྐོར་

2
།མཆེ་བ་གཙིགས། །ཁྲོས་པའི་སྤྱན་གསུམ་དམར་པོ་འཁྲུག །སྐྲ་སེར་སྨྱ་ར་གྱེན་དུ་འཛིངས། །ལག་གཡོན་ཞགས་པས་དགྲ་བགེགས་འཆིང༌། །ལག་གཡས་དབྱུག་པས་རྡུལ་དུ་རློག །ཆོས་ཀྱི་རྒྱལ་
པོ་གཤིན་རྗེའི་ཚོགས། །བྲན་དང་བཅས་པའི་དུས་ལ་བབ། །ཤ་ཆེན་ཁྲག་ཞག་ཆེན་པོ་ཡི། །གཏོར་མ་རྒྱ་མཚོ་མཆོད་པར་བཞེས། །རྒྱལ་བས་བསྒོས་པའི་དམ་ཚིག་དང༌། །སྙིང་རྗེས་དགྲ་བགེགས་མྱུར་དུ་སྒྲོལ། །སྡང་བའི་
དགྲ་དང་གནོད་པའི་བགེགས། །ཟུངས་ཤིག་ཆིངས་ཤིག་རྣམ་པར་སྡོམས། །ཁུག་ཅིག་དྲོངས་ཤིག་དབང་དུ་བསྡུས། །གསོད་ཅིག་སྐྲོད་ཅིག་རེངས་པར་གྱིས། །ཕྱེ་ཤིག་ནོན་ཞིག་རྨུགས་པར་གྱིས། །ཐུལ་ཞིག་ཆོམས་ཤིག་རྣམ་
4 པར་ཤིགས། །རྡུལ་ཕྲན་ཙམ་ཡང་མེད་པར་གྱིས། །ཞེས་བརྗོད། ཡི་དམ་གྱི་སྔགས་ཀྱིས་མགོ་དྲངས་ལ། ཨོཾ་ཀཱ་ལ་རཱུ་པ་ཧཱུྃ་ཕཊ། ཅེས་དང༌། ཨོཾ་ཀཱ་ལ་རཱུ་པ་ཡ་མ་རཱ་ཛ་ཧཱུྃ་ཕཊ། ཅེས་ཅི་ནུས་བཟླས་པས་ཇི་ལྟར་བསྒོ་བ་ཁས་
བླངས་པར་བསམ་མོ། །འདི་ནི་དཔའ་བོ་གཅིག་པ་ཙམ་སྟེ་ལྷ་བཅུ་གསུམ་མ་ལ་མོས་ན་གཏོར་ཆོག་ལོགས་སུ་ཤེས་པར་བྱའོ། །དེ་ནས། ཨོྃ་བཛྲ་བྷཾ་རཾ་ཝ་ས་པ་རི་ཝཱ་ར་ཞེས་པ་སྔོན་དུ་འགྲོ་བའི་ཕྱི་ནང་ཡིད་བྱུང་གིས་
མཆོད། དུར་ཁྲོད་རྒྱན་གྱིས་སོགས་ཀྱིས་བསྟོད། ཡིག་བརྒྱས་ལྷག་ཆད་ཁ་བསྐང་རྟེན་ཡོད་ན་བརྟན་བཞུགས་བྱ། མེད་ན། ཨོཾ་ཁྱེད་ཀྱིས་སེམས་ཅན་དོན་ཀུན་མཛད། །ཅེས་སོགས་ཀྱི་མཐར་མཐེབ་སྲིན་གྱི་སེ་གོལ་དང༌། ཨོཾ་
91

འཇིགས་བྱེད་ཆོས་སྐོར་
བཛྲ་བྷཻ་ར་ཝ་བཛྲ་མཿ ལོ་ཀ་པཱ་ལ་ས་པ་རི་ཝཱ་ར་གཙྪ། ཀཱ་ལ་རཱུ་པ་ས་པ་རི་ཝཱ་ར་གཙྪ། ཡེ་ཤེས་པ་རྣམས་གཤེགས། དམ་ཚིག་པ་རྣམས་རང་ལ་གཉིས་སུ་མེད་པར་ཐིམ་པར་བསམས་ལ་རང་གི་གནས་གསུམ་དང་སྐྱེ་མཆེད་
དྲུག་བསྲུངས་ཏེ། དགེ་བ་འདི་ཡིས་མྱུར་དུ་བདག །རྡོ་རྗེ་འཇིགས་བྱེད་འགྲུབ་གྱུར་ནས། །ཞེས་སོགས་དང༌། སེམས་ཅན་ཐམས་ཅད་བདེ་གྱུར་ཅིག །ཅེས་སོགས་དང༌། བསྔོ་བ་སྨོན་ལམ་བཀྲ་ཤིས་ཅི་རིགས་པར་བྱའོ། །དེ་
ལྟ་བུའི་ཚུལ་གྱིས་དུས་རྟག་ཏུ་རྣལ་འབྱོར་དུ་བྱས་ན་གནས་སྐབས་སུ་མི་མཐུན་ཕྱོགས་ཐམས་ཅད་ལས་རྒྱལ་ཞིང༌། མཐར་ཐུག་རྡོ་རྗེ་འཛིན་པའི་ས་མངོན་དུ་འགྱུར་བ་ནི་ངེས་པའོ། །དེ་ལྟར་འཇམ་དབྱངས་ཁྲོ་ཆེན་གྱི། །སྒྲུབ་ཐབས་
བདུད་འཇོམས་སྣང་བ་འདི། །སྦྱར་བའི་དགེ་བས་འགྲོ་བ་ཀུན། །འཆི་བདག་དགྲ་ལས་རྒྱལ་གྱུར་ཅིག །དཔལ་རྡོ་རྗེ་འཇིགས་བྱེད་རྭ་ལུགས་ཀྱི་སྒྲུབ་པའི་ཐབས་བདུད་འཇོམས་སྣང་བ་ཞེས་བྱ་བ་འདི་ནི། དགེ་བའི་བཤེེས་གཉེན་
རོང་སྟོན་བྱང་ཆུབ་བློ་གྲོས་ཞེས་བྱ་བས་རྒྱང་རིང་མོ་ནས་བསྐུལ་བའི་ངོར། ཁྱབ་བདག་འཁོར་ལོའི་མགོན་པོ་དང་དབྱེར་མ་མཆིས་པ་འདྲེན་མཆོག་ཆེེས་ཀྱི་རྒྱལ་པོ་རཏྣ་ཝརྦྷ་ཡབ་སྲས་རྣམས་ཀྱི་བཀའ་དྲིན་གྱིས་བསྐྱངས་པའི་བཙུན་
པ་དཀོན་མཆོག་ལྷུན་གྲུབ་ཀྱིས། ཆོས་རྒྱལ་འཕགས་པས་མཛད་པའི་སྒྲུབ་ཐབས་ལ་གཞི་བྱས།
རྗེ་བཙུན་རྭ་ལོ་ཙཱ་བ་ཆེན་པོའི་